O‘zbekistonlik akademik eshkak eshuvchi Xitoy Taypeyida o‘tkazilgan Osiyo chempionati sovrindori bo‘ldi

Joriy yilning 4—7-sentabr kunlari Xitoy Taypeyi davlatida akademik eshkak eshish bo‘yicha o‘smirlar o‘rtasida Osiyo chempionati bahslari o‘tkazildi. Bu haqda O‘zbekiston Milliy Olimpiya qo‘mitasi xabar bermoqda.

Qit’aning eng umidli, yosh sportchilari ishtirokida bo‘lib o‘tgan mazkur musobaqada o‘zbekistonlik Shaxboz Xolmirzayev 2000 metr masofaga yakkalik qayiqlarda o‘tkazilgan poygada belgilangan masofani 07:40,95 soniyada bosib o‘tib, kumush medal sovrindori bo‘ldi.
Mazkur musobaqada Chan Yuk Man (Gonkong) marra chizig‘iga birinchi bo‘lib yetib kelgan bo‘lsa, yaponiyalik Naoiki Takada chempionatning bronza medalini qo‘lga kiritdi.